Հայաստանում ամեն 10-րդ մարդը սոված է պառկում քնելու, քանի որ ընթրիքի փող չունի: Այս մասին հայտարարեց սոցիոլոգ Ահարոն Ադիբեկյանը: Հիշեցնենք, հոկտեմբերի 17-ը աղքատության դեմ պայքարի միջազգային օրն է: Ահարոն Ադիբեկյանի տվյալներով՝ աշխարհի 7 միլիարդ բնակչության 2 միլիարդը, այսինքն՝ ամեն երրորդ մարդն աղքատ է: Որպես աղքատության պատճառ սոցիոլոգը նշում է տնտեսական եւ սուբյեկտիվ-հոգեբանական. ասում է՝ մարդիկ ծույլ են, ճկուն չեն, չեն հարմարվում տնտեսական համակարգային փոփոխություններին: